CELEX: 62010CJ0387
Language: sk
Date: 2011-09-29 00:00:00
Title: Rozsudok Súdneho dvora (siedma komora) z 29. septembra 2011. # Európska komisia proti Rakúskej republike. # Nesplnenie povinnosti členským štátom - Voľný pohyb služieb - Právna úprava členského štátu týkajúca sa investičných fondov a investičných fondov pôsobiacich v oblasti obchodovania s nehnuteľnosťami - Preukazovanie príjmov považovaných za vyplatené - Dôkaz predložený prostredníctvom daňového zástupcu - "Vnútroštátne" úverové a správcovské inštitúcie v postavení daňového zástupcu. # Vec C-387/10.

Rozsudok Súdneho dvora (siedma komora) z 29. septembra 2011 – Komisia/Rakúsko
      (vec C‑387/10)
      „Nesplnenie povinnosti členským štátom – Slobodné poskytovanie služieb – Právna úprava členského štátu týkajúca sa investičných fondov a investičných fondov pôsobiacich v oblasti obchodovania s nehnuteľnosťami
         – Preukazovanie príjmov považovaných za vyplatené – Dôkaz predložený prostredníctvom daňového zástupcu – ‚Vnútroštátne‘ úverové a správcovské inštitúcie v postavení daňového zástupcu“
      
      Slobodné poskytovanie služieb – Obmedzenia – Vnútroštátna právna úprava, podľa ktorej môžu investičné fondy a fondy pôsobiace v oblasti obchodovania s nehnuteľnosťami
         zastupovať v daňových veciach len vnútroštátne úverové a správcovské inštitúcie – Neprípustnosť – Odôvodnenie verejným záujmom – Neexistencia (článok 49 ES; Dohoda o EHP, článok 36) (pozri body 25, 31 – 34 a výrok)
      
      Predmet
      
         
               Nesplnenie povinnosti členským štátom – Porušenie článku 49 ES a článku 36 Dohody o Európskom hospodárskom priestore z 2. mája
                  1992 (Ú. v. ES L 1, 1994, s. 3) – Právna úprava členského štátu, podľa ktorej môžu investičné fondy a fondy pôsobiace v oblasti
                  obchodovania s nehnuteľnosťami zastupovať v daňových veciach len vnútroštátne správcovské a úverové inštitúcie
               
            Výrok
      
         
                  1.
               
               
                  
               
               
                  	Rakúska republika si tým, že prijala a ponechala v platnosti ustanovenia, podľa ktorých môžu investičné fondy a fondy pôsobiace
                     v oblasti obchodovania s nehnuteľnosťami zastupovať v daňových veciach len vnútroštátne úverové a správcovské inštitúcie,
                     nesplnila povinnosti, ktoré jej vyplývajú z článku 49 ES a článku 36 Dohody o Európskom hospodárskom priestore z 2. mája 1992.
                  
               
            
         
                  2.
               
               
                  
               
               
                  	Rakúska republika je povinná nahradiť trovy konania.